
70 DR.31.10.2013 

 
Dalam perubatan, prevention is everything, pencegahan ialah segala-galanya. 

Kalau kita lakukan pencegahan, kita dapat menyelamatkan masa, tenaga, wang ringgit, 
kesedihan, keperitan dan berbilion-bilion ringgit tadi boleh kita gunakan untuk kebaikan 
anak-anak cucu kita nanti. Terima kasih kerana memberikan peluang. Terima kasih. 
Assalamualaikum.  

Timbalan Yang di-Pertua [Datuk Ronald Kiandee]: Yang Berhormat Sabak 

Bernam. 

5.15 ptg. 

Tuan Haji Mohd Fasiah bin Mohd. Fakeh [Sabak Bernam]: Bismillahi Rahmani 
Rahim. Assalamualaikum warahmatullaahi wabarakaatuh. Terima kasih kerana diberi 
peluang dalam masa yang begitu singkat untuk membahaskan Bajet 2014 dan juga Rang 
Undang-undang Bajet 2014.  

Saya terus kepada perkara yang pertama. Saya ingin menyentuh berhubung 
dengan teras pertama iaitu merancakkan aktiviti utama khususnya meningkatkan rantaian 
sektor pertanian. Saya mengalu-alukan langkah kerajaan yang menyediakan peruntukan 
sebanyak RM6 bilion bagi pelaksanaan program pertanian yang mempunyai nilai tambah 
tinggi dan berdaya komersial melalui penubuhan Food and Agro Council for Export (FACE), 

memperkukuhkan FAMA dengan konsep ladang ke pasaran eksport dan memastikan harga 
berpatutan bagi produk makanan seperti membuka lebih banyak pasar tani, pasar ikan dan 
karavan tani serta memperluaskan gerai buah-buahan. 

Dalam hubungan ini, saya ingin mencadangkan kerajaan agar membuka dan 
membangunkan kawasan pertanian baru bagi tujuan komersial termasuklah mewujudkan 
ladang berkelompok iaitu tanaman dan sayur-sayuran bagi tujuan komersial di luar bandar 
termasuklah di Parlimen Sabak Bernam. Bagi meningkatkan pendapatan penduduk di luar 
bandar, seterusnya saya mengalu-alukan kerajaan memperuntukkan sebanyak RM2.4 
bilion bagi bantuan subsidi baja dan insentif pengeluaran hasil padi. Saya ingin mendapat 
penjelasan kerajaan, apakah langkah yang diambil bagi meningkatkan lagi mutu dan hasil 
pengeluaran padi khususnya di Parlimen kawasan Sabak Bernam. Saya juga mengalu-
alukan langkah kerajaan memperuntukkan RM243 juta bagi tanaman semula getah, kelapa 
sawit dan koko.  

Begitu pun, nampaknya pekebun kelapa dan kelapa sawit agak tercicir dalam 
Bajet 2014. Saya ingin mendapat penjelasan kerajaan, apakah langkah kerajaan bagi 
meningkatkan pendapatan pekebun kelapa yang ramai di Parlimen Sabak Bernam ini, yang 
rata-rata kebanyakannya berpendapatan rendah. Adakah kerajaan bercadang 
memperkenalkan bantuan sara hidup sebagaimana yang diperkenalkan kepada golongan 
nelayan.  

Berhubung teras pertama merancakkan aktiviti ekonomi, saya ingin menyentuh 
berhubung dengan pemantapan perusahaan kecil dan sederhana PKS yang kini 
menyumbang kepada 32.4% kepada KDNK. Kerajaan komited untuk meningkatkan 
sumbangan PKS kepada 40% kepada KDNK menjelang tahun 2020. Saya dapati sumber 
dan bahan dari luar bandar masih agak kurang digunakan dan dimajukan selari dengan 
perkembangan dan kemajuan PKS masa kini. Saya ingin mencadangkan agar kerajaan 
membuka lebih banyak kawasan industri yang khususnya bagi perusahaan kecil dan 
sederhana di kawasan luar bandar yang sedang pesat membangun dan kemudahan 
infrastruktur dan prasarana yang lengkap. Langkah ini bukan sahaja akan menggalakkan 
pertumbuhan PKS di luar bandar, tetapi juga membuka peluang untuk menggunakan 
sumber dan bahan di luar bandar secara optimum serta seterusnya melahirkan lebih ramai 
usahawan PKS dan mewujudkan peluang pekerjaan.  

Seterusnya saya ingin menyentuh berhubung dengan teras kedua iaitu 
mengukuhkan pengurusan fiskal khususnya berhubung dengan transformasi perkhidmatan 
awam termasuk mengukuh dan menyusun semula organisasi supaya relevan dengan 
perkembangan semasa. Saya mengalu-alukan langkah kerajaan untuk mengambil tindakan 
yang tegas ke atas penjawat awam yang telah salah laku dan ketidakpatuhan kepada 
prosedur kewangan sebagaimana yang dibangkitkan oleh Laporan Ketua Audit Negara 
pada tahun 2012. Segala salah laku dan ketidakpatuhan prosedur kewangan ini sepatutnya 
telah dapat dikawal oleh pegawai-pegawai pusat sebelum sesuatu bayaran dibuat.  



Dalam perubatan, prevention is everything, pencegahan ialah segala-galanya. Kalau kita lakukan pencegahan, kita dapat menyelamatkan masa, tenaga, wang ringgit, kesedihan, keperitan dan berbilion-bilion ringgit tadi boleh kita gunakan untuk kebaikan anak-anak cucu kita nanti. Terima kasih kerana memberikan peluang. Terima kasih. Assalamualaikum. Timbalan Yang di-Pertua [Datuk Ronald Kiandee]: Yang Berhormat Sabak. Bernam. 5.15 ptg. Tuan Haji Mohd Fasiah bin Mohd. Fakeh [Sabak Bernam]: Bismillahi Rahmani Rahim. Assalamualaikum warahmatullaahi wabarakaatuh. Terima kasih kerana diberi peluang dalam masa yang begitu singkat untuk membahaskan Bajet 2014 dan juga Rang Undang-undang Bajet 2014. Saya terus kepada perkara yang pertama. Saya ingin menyentuh berhubung dengan teras pertama iaitu merancakkan aktiviti utama khususnya meningkatkan rantaian sektor pertanian. Saya mengalu-alukan langkah kerajaan yang menyediakan peruntukan sebanyak RM6 bilion bagi pelaksanaan program pertanian yang mempunyai nilai tambah tinggi dan berdaya komersial melalui penubuhan Food and Agro Council for Export (FACE), memperkukuhkan FAMA dengan konsep ladang ke pasaran eksport dan memastikan harga berpatutan bagi produk makanan seperti membuka lebih banyak pasar tani, pasar ikan dan karavan tani serta memperluaskan gerai buah-buahan. Dalam hubungan ini, saya ingin mencadangkan kerajaan agar membuka dan membangunkan kawasan pertanian baru bagi tujuan komersial termasuklah mewujudkan ladang berkelompok iaitu tanaman dan sayur-sayuran bagi tujuan komersial di luar bandar termasuklah di Parlimen Sabak Bernam. Bagi meningkatkan pendapatan penduduk di luar bandar, seterusnya saya mengalu-alukan kerajaan memperuntukkan sebanyak RM2.4 bilion bagi bantuan subsidi baja dan insentif pengeluaran hasil padi. Saya ingin mendapat penjelasan kerajaan, apakah langkah yang diambil bagi meningkatkan lagi mutu dan hasil pengeluaran padi khususnya di Parlimen kawasan Sabak Bernam. Saya juga mengalu- alukan langkah kerajaan memperuntukkan RM243 juta bagi tanaman semula getah, kelapa sawit dan koko. Begitu pun, nampaknya pekebun kelapa dan kelapa sawit agak tercicir dalam Bajet 2014. Saya ingin mendapat penjelasan kerajaan, apakah langkah kerajaan bagi meningkatkan pendapatan pekebun kelapa yang ramai di Parlimen Sabak Bernam ini, yang rata-rata kebanyakannya berpendapatan rendah. Adakah kerajaan bercadang memperkenalkan bantuan sara hidup sebagaimana yang diperkenalkan kepada golongan nelayan. Berhubung teras pertama merancakkan aktiviti ekonomi, saya ingin menyentuh berhubung dengan pemantapan perusahaan kecil dan sederhana PKS yang kini menyumbang kepada 32.4% kepada KDNK. Kerajaan komited untuk meningkatkan sumbangan PKS kepada 40% kepada KDNK menjelang tahun 2020. Saya dapati sumber dan bahan dari luar bandar masih agak kurang digunakan dan dimajukan selari dengan perkembangan dan kemajuan PKS masa kini. Saya ingin mencadangkan agar kerajaan membuka lebih banyak kawasan industri yang khususnya bagi perusahaan kecil dan sederhana di kawasan luar bandar yang sedang pesat membangun dan kemudahan infrastruktur dan prasarana yang lengkap. Langkah ini bukan sahaja akan menggalakkan pertumbuhan PKS di luar bandar, tetapi juga membuka peluang untuk menggunakan sumber dan bahan di luar bandar secara optimum serta seterusnya melahirkan lebih ramai usahawan PKS dan mewujudkan peluang pekerjaan. Seterusnya saya ingin menyentuh berhubung dengan teras kedua iaitu mengukuhkan pengurusan fiskal khususnya berhubung dengan transformasi perkhidmatan awam termasuk mengukuh dan menyusun semula organisasi supaya relevan dengan perkembangan semasa. Saya mengalu-alukan langkah kerajaan untuk mengambil tindakan yang tegas ke atas penjawat awam yang telah salah laku dan ketidakpatuhan kepada prosedur kewangan sebagaimana yang dibangkitkan oleh Laporan Ketua Audit Negara pada tahun 2012. Segala salah laku dan ketidakpatuhan prosedur kewangan ini sepatutnya telah dapat dikawal oleh pegawai-pegawai pusat sebelum sesuatu bayaran dibuat.